AQSh — Gruziya munosabatlari. AQSh — Gruziya munosabatlari Amerika Qoʻshma Shtatlar va Gruziya oʻrtasidagi ikki tomonlama diplomatik munosabatlar hisoblanadi Tarixi. 1991-yilda Gruziya SSSRdan mustaqillikka erishdi va 1992-yilda Amerika Qoʻshma Shtatlari bu davlat bilan diplomatik munosabatlar oʻrnatdi. AQSh Gruziyaning xalqaro tan olingan chegaralari doirasidagi hududiy yaxlitligini tan oladi hamda Abxaziya va Janubiy Osetiya mustaqilligini tan olmadi. 2009-yilda mamlakatlar Strategik sheriklik Xartiyasini imzoladilar, unga koʻra Strategik hamkorlik boʻyicha AQSh — Gruziya komissiyasi tashkil etildi. Komissiya Nizomda belgilangan ustuvor yoʻnalishlar boʻyicha toʻrtta ikki tomonlama ishchi guruhga boʻlingan: demokratiya, mudofaa va xavfsizlik, iqtisodiy masalalar va madaniy almashinuv boʻyicha muhim hujjatlarni imzoladilar. Har yili Amerika Qoʻshma Shattalari va Gruziyaning yuqori martabali siyosatchilari har bir ishchi guruh uchun uchrashib, natijalarni sarhisob qiladi va yangi vazifalarni belgilab kelmoqda. Iqtisodiy munosabatlar. Mamlakatlar oʻrtasida ikki tomonlama sarmoyaviy bitim, shuningdek, ikki tomonlama savdo bitimi imzolandi. Gruziya Amerika Qoʻshma Shtatlarga umumiy imtiyozlar tizimi dasturi doirasida koʻplab tovarlarni bojsiz eksport qilishi mumkin. 2006-yildan 2011-yilgacha Amerika Qo"shma Shtatlarining Milennium Challenge Corporation korporatsiyasi Jorjiyada tadbirkorlikni rivojlantirishga yordam berdi. 2006-yilda mamlakatlar oʻrtasidagi tovar ayirboshlash hajmi 369 million AQSH dollarini tashkil etdi. Harbiy hamkorlik. 2021-yil oktabr oyida Tbilisida ikki davlat mudofaa vazirlari „Gruziya uchun mudofaa va oldini olish choralarini kuchaytirish tashabbusi“ni imzoladilar. Ushbu hujjatning davomi sifatida 2022-yil 20-mayda Gruziya va AQSh oʻrtasida oʻn yillik „Mudofaa va oldini olish“ konsepsiyasi imzolandi.